laion/Wikipedia-Exotic huggingface dataset:
פונקציה חשיבה

בתורת הסיבוכיות, שהיא ענף של מדעי המחשב, פונקציה חשיבה היא פונקציה מהמספרים הטבעיים לעצמם, שניתנת לחישוב במגבלות זמן או מקום אסימפטוטיות לערכי הפונקציה עצמה. פונקציות אלו חשובות להוכחת משפטי ההירככיה בזמן ובמקום, ומהוות אבני בניין אסימפטויות להיררכיות בין מחלקות סיבוכיות שונות. ישנן שתי הגדרות שונות שקולות לפונקציה חשיבה בזמן: פונקציה f : N → N {\displaystyle f:\mathbb {N} \to \mathbb {N} } תיקרא חשיבה בזמן אם קיים מספר טבעי n 0 {\displaystyle n_{0}} ומכונת טיורינג M {\displaystyle M} כך שלכל n ≥ n 0 {\displaystyle n\geq n_{0}} בהינתן הקלט 1 n {\displaystyle 1^{n}} תעצור לאחר בדיוק f ( n ) {\displaystyle f(n)} צעדים. פונקציה f : N → N {\displaystyle f:\mathbb {N} \to \mathbb {N} } תיקרא חשיבה בזמן אם קיימת מכונת טיורינג M {\displaystyle M} בעלת שני סרטים, סרט קלט לקריאה בלבד וסרט עבודה, כך שבהתקבל קלט 1 n {\displaystyle 1^{n}} (היצוג של n {\displaystyle n} בבסיס אונרי) תשאיר על סרט העבודה בסוף הריצה את הייצוג של f ( n ) {\displaystyle f(n)} בבסיס בינארי, בסיבוכיות זמן של O ( f ( n ) ) {\displaystyle O\left(f\left(n\right)\right)} צעדים (ניתן גם להשתמש ביצוג אונרי במקום זאת, היות שניתן לעבור בין השניים בזמן O ( f ( n ) ) {\displaystyle O\left(f\left(n\right)\right)} ). באופן זהה, פונקציה f : N → N {\displaystyle f:\mathbb {N} \to \mathbb {N} } תיקרא חשיבה במקום אם קיימת מכונת טיורינג M {\displaystyle M} כך שבהינתן המחרוזת 1 n {\displaystyle 1^{n}} תדפיס את היצוג הבינארי של f ( n ) {\displaystyle f(n)} בסיבוכיות מקום של O ( f ( n ) ) {\displaystyle O\left(f\left(n\right)\right)} תאי סרט. רוב הפונקציות השימושיות (כמו הפונקציות הליניאריות והפונקציות המעריכיות) הן חשיבות בזמן ובמקום. לא קיימת פונקציה שהיא o ( n ) {\displaystyle o(n)} (תת ליניארית) וחשיבה בזמן, אלא אם כן היא קבועה החל ממקום מסוים, היות שאין מספיק זמן לקרוא את כל הקלט. לעומת זאת, קיימות מספר רב של פונקציות תת-ליניאריות חשיבות במקום. דוגמאות לפונקציות חשיבות בזמן ובמקום (כאשר a , b ∈ N {\displaystyle a,b\in \mathbb {N} } ): הפונקציות הליניאריות, a n + b {\displaystyle an+b} הפולינומים, למשל x 2 + 6 x + 8 {\displaystyle x^{2}+6x+8} הפונקציות המעריכיות, a n {\displaystyle a^{n}} פונקציית העצרת, n ! {\displaystyle n!} n n {\displaystyle n^{n}} דוגמאות לפונקציות חשיבות במקום: שורש ריבועי - ⌊ n ⌋ {\displaystyle \lfloor {\sqrt {n}}\rfloor } שורש כללי - ⌊ n a ⌋ {\displaystyle \lfloor {\sqrt[{a}]{n}}\rfloor } לוגריתם - ⌊ log ⁡ n ⌋ {\displaystyle \lfloor \log {n}\rfloor } נעשה שימוש רב בפונקציות חשיבות בזמן כנגזרת של משפטי ההירככיה. הן חשובות היות שהוכחת הההיררכיה מסתמכת על יצירת מכונת טיורינג שמכריעה האם מכונת טיורינג אחרת משתמשת ביותר מ O ( f ( n ) ) {\displaystyle O\left(f\left(n\right)\right)} מקום או זמן. זה כמובן לא אפשרי בלי היכולת לחשב את f ( n ) {\displaystyle f(n)} בזמן או במקום זה. כך למשל נקבל ש- DTIME ( n 2 ) ⊊ DTIME ( n 3 ) {\displaystyle {\mbox{DTIME}}\left(n^{2}\right)\subsetneq {\mbox{DTIME}}(n^{3})} או NSPACE ( log 2 ⁡ n ) ⊊ NSPACE ( n ) {\displaystyle {\mbox{NSPACE}}\left(\log ^{2}{n}\right)\subsetneq {\mbox{NSPACE}}({\sqrt {n}})} . פונקציה חשיבה, באתר MathWorld (באנגלית) ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
Baby I

Baby I (בעברית: מותק, אני) הוא הסינגל השני של הזמרת האמריקאית אריאנה גרנדה מתוך אלבום הבכורה שלה, Yours Truly. גרנדה הוציאה את השיר כסינגל השני מאלבום הבכורה שלה לאחר הצלחת הסינגל הראשון מהאלבום; The Way, לדבריה, הוא יותר קליט ומתוחכם מהסינגל הקודם. השיר יצא ב-22 ביולי 2013 והביקורות היו חיוביות, אך למרות הביקורות הטובות הסינגל לא זכה להצלחה במצעדי הפזמונים והגיע למקום ה-21 במצעד הבילבורד הוט 100 ולא הצליח להיכנס למצעדים המובילים בעולם (אך הגיע למקום השישי במצעד היפני). הקליפ לשיר יצא ב-6 בספטמבר 2013 וצבר למעלה מ-100 מיליון צפיות ב-YouTube. מידע על השיר "Baby I" באתר AllMusic מידע על היצירה "Baby I" באתר Discogs סרטון השיר "Baby I" באתר יוטיוב מידע על Baby I, באתר המצעד של ניו זילנד
אנדרטת אגד ארטילרי 212

האנדרטה לחללי אגד ארטילרי 212 שוכנת לצד כביש 91 וצומת בית המכס שברמת הגולן. היא הוקמה לזכר חללי אגד ארטילרי 212, שנהרגו בקרבות חזית הצפון במלחמת יום הכיפורים. במהלך המלחמה השתייך אגד 212 לעוצבת געש בפיקודו של רפאל איתן ועמד בקרבות מיומם הראשון. האנדרטה הוקמה בשנת 1976 לצד כביש 91 בדרך העולה מנהר הירדן ההררי אל רמת הגולן, באזור בו פרס האגד לראשונה במהלך המלחמה. האנדרטה מורכבת מבסיס בטון עליו נשענות תיבות מתכת ריקות המונחות זו על גב זו באופן מדורג היוצר ספירלה. במרכז האנדרטה מספר מוטות אלומיניום המתנשאים לגובה שישה מטרים. האנדרטה עוצבה על ידי הצייר הילל פסח, אשר פיקד במהלך המלחמה על אחד מגדודי האגד. אנדרטת גדוד 405 מדיה וקבצים בנושא אנדרטת אגד ארטילרי 212 בוויקישיתוף אנדרטה לחללי אגד ארטילרי 212 באתר יזכור מיכאל יעקובסון: סקירה על עיצוב והקמת האנדרטה באתר 'חלון אחורי', 20.7.14
יהודה בדיחי

יהודה בדיחי (1941 – 16 באוקטובר 2023) היה מלחין וזמר ישראלי שהתפרסם בעיקר בזכות שירים שהלחין לפסטיבל הזמר המזרחי במהלך שנות ה-70 של המאה ה-20. בדיחי נולד וגדל בתל אביב למשפחה ממוצא תימני. בגיל 16 החל לנגן בגיטרה, ובהמשך למד לנגן אצל יוסי פלטה. לדבריו הוא הושפע מהמוזיקה ששמע ברדיו – כולל מוזיקה קלאסית, המוזיקה המסורתית שהכיר בבית ובשכונה, ולהיטי התקופה שנוגנו על פטיפון. באמצע שנות ה-60 הוא היה חבר בשתי שלישיות – "פעמוני השחר" (יחד עם שחר אהרון אנג'ל ואברהם סיאני) ו"אווזי הבר". בשנת 1969 הוציא תקליטון סולו, "בקצב המזרח", עם להקת הברנשים של אלברט פיאמנטה. הוא הלחין וכתב את המילים לחלק מהשירים, בין היתר לשיר "דניאלה", שמאוחר יותר אורי ברזילי כתב לו מילים אחרות והוא התפרסם בפי משה הלל בשם "מטדור", בעיבוד בסגנון לטיני. אורי ברזילי היה התמלילן העיקרי שאיתו עבד בדיחי, שבהמשך דרכו התמקד בהלחנה. בעידודו של ברזילי הם כתבו מספר שירים לפסטיבל הזמר המזרחי, כשהמוכר שבהם הוא "אגדת שלום שבזי" שבוצע אז בפי שרה בדישי, וזכה בהמשך למספר ביצועים נוספים. במסגרת ההקלטות לפסטיבלים הוא פגש את אביהו מדינה, הם נשארו בקשר, ומאוחר יותר כתבו ביחד את "כינור דוד" לשימי תבורי ואת "שיר לאחותי", שביצע מדינה עם אחותו נאוה. . שירים מוכרים נוספים שלו מתחילת דרכו כמלחין שלא במסגרת הפסטיבלים הם "אל תסתכל ידידי בקנקן", שבוצע לראשונה על ידי דליה עמיהוד בהקלטות של קול ישראל, ובהמשך התפרסם בביצועו של טריפונס; ו"הרמטכל התימני" שהתפרסם בפי צמד העמרנים. במהלך הקריירה עבד עם מספר זמרים, ביניהם בעז שרעבי (הללויה), אבנר גדסי ("נערה מספרד" למילים של ניסן פרידמן), איתן מסורי ("בואי כלה"), ישי לוי ("צליל ענבלים" ו"כמו נהר" - בשניהם למילים של אברהם לוי), לילית נגר, צלילי הכרם ("אהבת היחפן", בלדה לנערה שגדלה", ו"זיכרונות בכרם") ואחרים. במקביל לעיסוק במוזיקה היה בדיחי בעליו של דוכן פלאפל ברחוב דיזנגוף בתל אביב (פעל בשנים 1955–2019). בדיחי נפטר ב-16 באוקטובר 2023, מסיבוכים של מחלת הסוכרת, ממנה סבל. יהודה בדיחי, באתר שירונט יהודה בדיחי, באתר MusicBrainz (באנגלית) יהודה בדיחי, דף שער בספרייה הלאומית התקליט של "פעמוני השחר", באתר "סטריאו ומונו" התקליט של "אווזי הבר", באתר "סטריאו ומונו" התקליט "בקצב המזרח", באתר "סטריאו ומונו" שירה נאות, הזמר והמלחין יהודה בדיחי ("נערה מספרד", "כינור דוד") מת בגיל 82, באתר הארץ, 17 באוקטובר 2023
שלמה כץ (צייר)

שלמה כץ (נולד ב-20 ביוני 1954) הוא אמן ישראלי רב תחומי העוסק בציור, פיסול והוראה. כץ נולד בשנת ברומניה. עלה לישראל עם הוריו בגיל עשר. ברומניה התגוררה משפחתו בעיר פלטיצ'אני (Falticeni) עיר שנוסדה על ידי יהודים במחוז סוצ'אבה שבצפון רומניה. היום שלמה מתגורר בעיר רמלה במרכז הארץ. כץ נשוי ולו שלושה ילדים. שלמה בוגר בצלאל במגמת אמנות. הוא למד ועבד עם הצייר יצחק פוגץ' שהיה ראש המחלקה לציור בבצלאל. שלמה הציג בתערוכות קבוצתיות רבות לציור והשתתף בסימפוזיונים לפיסול בארץ ובעולם. כיום הוא מצייר ומפסל וגם מלמד אמנות ועיצוב (הוא שימש כראש המחלקה לעיצוב בכפר הנוער יוענה ז'בוטינסקי). רוב עבודותיו נמצאות בתפר שבין הסגנון הריאליסטי למופשט. הוא מושפע מהאמנות האירופאית של תקופת הרנסאנס. בעיקר מהאסתטיקה של האמנים ההולנדים הגדולים של המאה ה-17 - בייחוד מרמברנדט שהוא אבי השילוב בין הריאליסטי למופשט. שלמה כץ יצר פסלי חוצות רבים המוצבים במקומות שונים בארץ: ברמלה, במודיעין, בפתח תקווה ועוד. מדיה וקבצים בנושא שלמה כץ בוויקישיתוף אתר האינטרנט הרשמי של שלמה כץ מידע על האמן ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
Right There

Right There (בעברית: ממש שם) הוא שיר של הזמרת האמריקאית אריאנה גרנדה, השיר הופץ כסינגל השלישי שלה מאלבום הבכורה שלה - Yours Truly, בשיר היא מארחת את הראפר ביג שון. השיר קיבל את תואר הזהב בארצות הברית, על מכירות של למעלה מ-500,000 עותקים במדינה. לאחר ההצלחה של הרבה של The Way והפחותה של Baby I; הסינגלים שקדמו לשיר, היא הוציאה את "Right There" שזכה לביקורות חיוביות בעיקר אך לא הצליח לשחזר את הצלחתם. גרנדה אומרת על השיר הוא כמו המשך של הסינגל הראשון בגלל המבנה הדומה של השירים ואף הוסיפה שהיא כבר תכננה זמן רב לשתף פעולה עם הראפר ביג שון, השניים שיתפו פעולה פעם נוספת באלבום השני של גרנדה. הסינגל יצא ב-6 באוגוסט 2013 והגיע למקום ה-84 ב-מצעד הבילבורד, מקום 113 ב-מצעד הסינגלים הבריטי, מקום 51 במצעד האוסטרלי וב-1 באוגוסט 2014 הגיע הסינגל למעמד זהב בארצות הברית. מידע על השיר "Right There" באתר AllMusic סרטון השיר "Right There" באתר יוטיוב Gold & Platinum, RIAA (באנגלית)
טקס (לינוקס)

טַקְס (Tux) הוא הדמות הרשמית של מערכת הפעלה גנו/לינוקס. טַקס, שנוצר על ידי לארי יואינג (Larry Ewing) בשנת 1996, הוא פינגווין שמנמן הנראה שבע רצון ומסופק. הרעיון שה"קמע" של לינוקס יהיה פינגווין היה של לינוס טורבאלדס, היוצר של לינוקס. הוא רצה שהקמע יהיה של פינגווין, כי הוא ניסה למצוא משהו חמוד שיתקשר ללינוקס, וחשב על פינגווין שמנמן שזה עתה סיים לאכול ארוחה מלאה. פינגווין היא החיה האהובה על לינוס, למרות שהוא ננשך בעבר על ידי פינגווין קטן. האדם הראשון שהחליט לקרוא לטקס בשם זה הוא ג'יימס היוז (James Hughes). הוא טען שטקס הוא קיצור של "היוניקס של טורבאלדס" ("Torvalds' Unix"). טקס עוצב כחלק מהתחרות לעיצוב הלוגו של לינוקס. תמונות של מתחרים נוספים בתחרות ניתן למצוא באתר התחרות לעיצוב הלוגו של לינוקס. הלוגו המנצח נוצר על ידי לארי יואינג בעזרת GIMP (תוכנה חופשית לגרפיקה) והופץ תחת התנאי הבא: "הרשות להשתמש ו/או לערוך תמונה זו נתונה כל עוד ניתן קרדיט לי - lewing@isc.tamu.edu ול־GIMP, אם מישהו שואל". ישנם משחקים רבים שבהם טקס הוא הדמות הראשית: TuxRacer, SuperTuxKart, Tux Paint, Tux Typing, Tux of math command. בחלק מהמשחקים הוחלט ליצור דמות נשית של טקס, כאשר לבסוף נוצרו שתי דמויות תחת השם גוון (Gown) או פני (Penny). גוון היא טקס בצבע ורוד, קצת פחות שמנה ממנו, לבושה בחצאיות קצרות ויש לה סרטים בשיער. פני, לעומת זאת, היא סגולה ולבנה.
Popular Song

Popular Song (בעברית: שיר פופולרי) הוא הסינגל החמישי והאחרון של הזמר הבריטי-לבנוני מיקה מהאלבום השלישי שלו "The Origin of Love", בשיר הוא מארח את הזמרת האמריקאית אריאנה גרנדה, והשיר אף מופיע באלבום הבכורה שלה - Yours truly. לשיר יצאו שתי גרסאות, הגרסה המקורית נמצאת באלבום השלישי של מיקה כאשר היא יותר מחוספסת ובוגרת, כאשר מיקה שחרר את השיר כסינגל הוא רצה שהוא יהיה יותר להיטי ועשה אותו בסגנון של השיר "Grace kelly" שיצא בשנת 2008. השיר יצא ב-29 באפריל 2013 והגיע למקום ה־87 בבילבורד האמריקאי. לשיר גם יצא קליפ אשר מתאר ילדים לא פופולרים שעברו התעללות בידי בריונים כאשר הם מחזירים לילדים שהתעללו בהם, מיקה תיאר את הקליפ "אפל בסגנון משפחת אדמס". הקליפ של השיר צבר יותר מ-200 מיליון צפיות. מידע על היצירה "Popular Song" באתר מיוזיק בריינז
מיטיולן (כדורגל)

מועדון כדורגל מיטיולן (בדנית: Football Club Midtjylland), הידוע בטעות כמידטיילנד, הוא מועדון כדורגל דני מהעיר הרנינג (אנ'), אשר משחק בליגת העל הדנית. המועדון נוסד בשנת 1999 על ידי חובבי הכדורגל ג'וני רונה - במקצועו נגר, ובעלים של חברה לאספקת חומרי עץ, ו-סטין הסל - במקצועו סוחר מכוניות. הם רצו לאחד את איקסאט - מועדון שהוקם ב-1935 והיה לו הצלחה יחסית בשנות ה-70 וה-80 כאשר הגיע לשלושה גמרי גביע דני, אך לא הופיע מעולם בליגה הבכירה, ופרמאד הרנינג - מועדון קטן שהוקם ב-1918 - מועדונים בעל יריבות ארוכת שנים. הרעיון לאיחוד עלה עוד בשנת 1989 אך בגלל היריבות החזקה בין שני קהלי המועדונים, ואי הסכמות לגבי תנאי האיחוד המהלך יצא לפועל רק כ-10 שנים לאחר מכן, ב-6 באפריל 1999. בעונת 1999/2000 המועדון התחיל את דרכו בליגה השנייה בדנמרק, ובסיום העונה עלה המועדון לליגת העל הדנית מהמקום הראשון בליגת המשנה. ליד המועדון פעולת אקדמיה שנחשבת ליוקרתית לכדרוגל לנוער, כאשר בין יוצאי אקדמיה זו ניתן למנות את יונאס לוסל וסימון קר. ב-9 באוגוסט 2001 שיחק המועדון את משחקו הראשון במסגרת אירופית, בתיקו 1–1 נגד גלנטורן הצפון אירית. ב-2014, מת'יו בנהאם (בעלי מועדון הכדורגל האנגלי ברנטפורד), הפך לבעל השליטה ומחזיק הרוב במניות חברת האחזקות "FCM Holding" המחזיקה במועדון מיטיולן. בעונת 2014/2015 זכתה הקבוצה באליפות הליגה לראשונה בתולדותיה, כשעשתה זאת שוב בעונת 2017/2018. ב-2018/2019 זכתה הקבוצה בגביע הראשון. ב-2019/2020 זכה המועדון בפעם השלישית באליפות הליגה הדנית, ובעונת 2020/2021, העפילה לראשונה בתולדותיה לשלב הבתים של ליגת האלופות אחרי שגברה בסיבובי המוקדמות על לודוגורץ ראזגרד ויאנג בויז ברן ובשלב הפלייאוף על סלביה פראג. ארגון ה-"Black Wolves" הוא מועדון המעריצים הרשמי של המועדון מיטיולן (זהו גם כינוי המועדון הרשמי - "הזאבים השחורים"). הוא נוסד בתחילת אוגוסט 1999, כאשר מועדון המעריצים הרשמי של איקסאט - "Yellow Flames" שינה את שמו באספה כללית. ארגון האוהדים "Ultra Boys Midtjylland" הוא ארגון האולטראס הרשמי הראשון של מיטיולן, שהוקם בשנת 2007 ולאחר מכן שינה את שמו ל- Ultras Midtjylland. ב-2014 נוסד ארגון האולטראס השני של מיטיולן, ארגון ייעודי למחלקת הנוער בשם "Midtjylland Ungdom". היריבה העיקרית של המועדון היא קבוצת הכדורגל ויבורג, והמשחקים ביניהם הוא הדרבי השני בחשיבותו בכדורגל הדני, והוא שני רק לדרבי של קופנהגן (היריבות בין פ.צ. קופנהגן לברונדבי). ארצות הברית דני קליף דנמרק מגנוס טרואסט דנמרק מורטן סקובו דנמרק ג'קוב פאולסן דנמרק סימון פאולסן דנמרק סימון קר דנמרק מורטן ראסמוסן ליבריה סאקו אוליסך מצרים מוחמד זידאן פינלנד טים ספראב הולנד רפאל ואן דר וארט ליגת העל הדנית אלופה: 2014/15, 2017/18, 2019/20, 2023/24 סגנית: 2006/07, 2007/08, 2018/19, 2020/21, 2021/22 ליגת המשנה הדנית אלופה: 1999/2000 הגביע הדני זכייה: 2018/19, 2021/2022 גמר: 2002/03, 2004/05, 2009/10, 2010/11 מדיה וקבצים בנושא מיטיולן בוויקישיתוף אתר האינטרנט הרשמי של מיטיולן (בדנית) מיטיולן, ברשת החברתית פייסבוק מיטיולן, ברשת החברתית אקס (טוויטר) מיטיולן, ברשת החברתית אינסטגרם מיטיולן, ברשת החברתית טיקטוק מיטיולן, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu אוריאל דסקל, נייח זה הנייד החדש, באתר כלכליסט, 2 באפריל 2015
שאולזון

שאולזון הוא פטרונים הנגזר מהשם שאול. האם התכוונתם ל... אלימלך בר שאול – רבה של רחובות חיים שאולזון – בלוגר ישראלי-אמריקאי יהודה בן שאול – רקטור אוניברסיטת תל אביב שמואל שאולזון – סגן ראש העיר ירושלים מטעם אגודת ישראל, אביו של חיים שאולזון
סימון פאולסן

סימון בוסק פאולסן (בדנית: Simon Busk Poulsen, נולד ב-7 באוקטובר 1984) הוא כדורגלן עבר דני ששיחק כמגן שמאלי. פאולסן החל את הקריירה שלו בסונדרייסק בעמדת הקיצוני שמאלי. בשנת 2002 עלה לקבוצה הבוגרת. בשנת 2005 עלה עם המועדון לליגת העל. ביוני 2005, עבר למיטיולן. פאולסן הצליח לבסס את מקומו, אך בפברואר 2006 נפצע וחזר רק לאחר 3 חודשים. בשנת 2007 נכלל בנבחרת העונה בליגה הדנית. ב-23 בדצמבר 2007, חתם בא.ז. אלקמאר תמורת 3 מיליון אירו. באלקמאר עבר לשחק בעמדת המגן שמאלי ובעונת 2008/2009 זכה עם המועדון באליפות. ב-25 באוגוסט 2012, פאולסן חתם בסמפדוריה לשלוש שנים. בינואר 2014 שוחרר מסמפדוריה וב-16 בינואר 2014 חזר לאלקמאר. בצעירותו פאולסן שיחק בנבחרת הנוער ונבחרת הצעירה איתה השתתף באליפות אירופה בכדורגל עד גיל 21 - 2006. בינואר 2007 זומן לראשונה לסגל הנבחרת הבוגרת. במרץ 2007 ערך את הופעת הבכורה שלו במשחק ידידות נגד גרמניה. פאולסן השתתף עם הנבחרת במונדיאל 2010. סונריסקה הליגה השנייה בדנמרק: 2004/2005 אלקמאר אליפות הולנד: 2008/2009 פ.ס.וו איינדהובן אליפות הולנד: 2015/2016 הסופר קאפ ההולנדי: 2016 מדיה וקבצים בנושא סימון פאולסן בוויקישיתוף סימון פאולסן, באתר Transfermarkt סימון פאולסן, באתר Soccerway סימון פאולסן, באתר WorldFootball.net סימון פאולסן, באתר National Football Teams סימון פאולסן, באתר FootballDatabase.eu פרופיל המאמן, באתר Transfermarkt
פנטלאון הקדוש

פנטלאון הקדוש (275–303) הוא קדוש נוצרי שבכנסייה הקתולית נמנה עם ארבעה-עשר הקדושים המסייעים ובכנסייה האורתודוקסית נמנה עם הקדושים שאינם תאבי בצע. על פי המסורת, מוצאו היה מניקומדיה שבביתיניה והוא הוצא להורג בגלל אמונתו הנוצרית במהלך רדיפת הנוצרים של דיוקלטיאנוס בשנת 303. על פי המסורת הוא נולד לאב פגני עשיר, והוא התנצר בהשפעת אמו, שהייתה נוצרית. לאחר מותה התרחק מהדת, למד רפואה והיה לרופאו של הקיסר מקסימיאנוס או גלריוס. איש דת נוצרי בשם הרמולאוס התחבר אליו באותו זמן ושכנע אותו לחזור לחיק הנצרות. הוא חולל נס כאשר ריפא עיוור על ידי הזכרת שמו של ישו והמיר את דתו של אביו. לאחר מות אביו, ירש רכוש גדול, אבל שחרר את עבדיו, פיזר את ממונו לעניים ושמו יצא לתהילה ברחבי ניקומדיה. אנשים שקינאו בו הלשינו לקיסר שהוא נוצרי, לאחר שאמונה זו נאסרה ברומא. הקיסר לא אבה להורגו וביקש ממנו להכחיש את הדיבה, אך פנטלאון לא זו בלבד שהצהיר על אמונתו, ביצע נס נוסף וריפא חולה שיתוק כהוכחה לאמיתותו של ישו. הקיסר ראה בזה כישוף והורה להוציאו להורג. על פי כתבי הגיוגרפיה מאוחרים, ניסו בתחילה להורגו בשריפה, אולם הלפידים כבו. גם כל דרך אחרת שבה ניסו להוציאו להורג נכשלה בנס עד אשר תלייניו התנצרו גם הם. לבסוף, לאחר שהסכים למותו, הוא נערף. על פי הכנסייה האורתודוקסית, שרידיו הועברו מניקומדיה לקונסטנטינופול וכנסיות ומנזרים רבים נקראים על שמו, בהם מנזר איו פנטליימונוס בהר אתוס שביוון, כנסייה מהמאה ה-18 בסנט פטרסבורג וכנסייה מהמאה ה-12 במקדוניה. על פי הכנסייה הארמנית, שרידיו נמצאים במנזר גאנדזסאר שבנגורנו קרבך. בכנסיית ארבעה-עשר הקדושים המסייעים שבגרמניה, הוא מתואר כשידיו ממוסמרות לראשו, בהתאם לאגדה מקומית על הוצאתו להורג. בזמן מגפת המוות השחור החלה הערצתו להיות פופולרית גם במערב אירופה בזכות היותו פטרון הרופאים והמיילדות. בצרפת, בזיליקת סן-דני וכנסייה בליון מציגות שרידים שלו ושש עיירות ברחבי צרפת קרויות על שמו. כנסייה על שמו קיימת בקלן, גרמניה וכן בוונציה שבאיטליה. מדיה וקבצים בנושא פנטלאון הקדוש בוויקישיתוף פנטלאון הקדוש באנציקלופדיה הקתולית קבוצה של קדושים שידועים בכך שלא דרשו תשלום על מעשיהם הטובים. בספר "ניצחונות המרטירים" אתר הכנסייה על הכנסייה אתר המנזר אתר הכנסייה (בגרמנית)
המשקיע הנבון

המשקיע הנבון (באנגלית: The Intelligent Investor) הוא ספר מאת בנג'מין גראהם. הספר פורסם לראשונה בשנת 1949 בהוצאת הרפר-קולינס ונחשב לספר היסוד להשקעות ערך בבורסה. מאז צאתו נמכר הספר בלמעלה ממיליון עותקים, והוא ממשיך להיות מדריך רלוונטי למשקיעים גם כיום. וורן באפט תיאר את הספר "המשקיע הנבון" כ"הספר הטוב ביותר על השקעות אשר נכתב אי פעם". הספר יצא לאור בעברית בשנת 2009, והופץ בישראל בהוצאת סיאל. התרגום לעברית מבוסס על המהדורה הרביעית והמעודכנת, שפורסמה בשנת 1973, בתוספת מאמר של ג'ייסון צוויג (גר'), (משנת 2003). הקדמה למהדורה הרביעית מאת וורן באפט על בנג'מין גרהם, מאת ג'ייסון צוויג הקדמה: מה מבקש ספר זה להשיג פרק 1 השקעה מול ספקולציה: התוצאות הצפויות למשקיע הנבון. פרק 2 המשקיע ואינפלציה פרק 3 מאה שנים של היסטוריה בבורסה: רמת מחירי המניות בתחילת 1972 פרק 4 מדיניות תיק השקעות בסיסית: המשקיע המגן פרק 5 המשקיע המגן ומניות פרק 6 מדיניות תיק ההשקעות למשקיע היוזם: גישה שלילית פרק 7 מדיניות תיק ההשקעות למשקיע היוזם: הצד החיובי פרק 8 המשקיע ותנודות השוק פרק 9 השקעה בקרנות נאמנות פרק 10 המשקיע ויועציו פרק 11 ניתוח ניירות ערך למשקיע ההדיוט: גישה כללית פרק 12 שיקולים שונים ברווחים למניה פרק 13 השוואה בין ארבע חברות רשומות פרק 14 בחירת מניות למשקיע המגן פרק 15 בחירת מניות למשקיע היוזם פרק 16 ניירות ערך בני המרה ואופציות פרק 17 ארבעה מקרים מאלפים באופן קיצוני מההיסטוריות פרק 18 השוואה בין שמונה זוגות של חברות פרק 19 בעלי המניות וההנהלה: מדיניות הדיוידנד פרק 20 "מרווח ביטחון" כעקרון ההשקעה המרכזי אחרית דבר המודל של בנג'מין גראהם המשקיע הנבון באתר הוצאת סיאל המשקיע האינטליגנטי, סקירה באתר Shookran המשקיע הנבון, באתר OCLC (באנגלית)
רוב בראון

רוב בראון (באנגלית: Rob Brown; נולד ב-11 במרץ 1984) הוא שחקן קולנוע אמריקאי. הוא ידוע בשל תפקידיו בסרטים "מוצאים את פורסטר" (2000), "המאמן קרטר" (2005), "רוקדים" (2006) ו"האקספרס" (2008), ובסדרה "Treme". בראון נולד בהארלם וגדל בברוקלין שבניו יורק, שם סיים את לימודיו בבית הספר "פולי פרפ" ב-2002. הוא גם חבר בתוכנית האקדמית "Prep for Prep" לקידום תלמידים מאוכלוסיות חלשות. ב-2006 סיים את לימודיו בקולג' "אמהרסט". מ-2008, בראון משמש כדובר של קרן התמיכה "Light The Night Walk" של "אגודת לוקמיה ולימפומה" לחקר הסרטן, ומופיע בפרסומים של הקרן כדי לקדם את התוכנית. בראון נודע לאחר ששיחק בסרט "מוצאים את פורסטר" לצד שון קונרי בשנת 2000, בגיל 16. הוא פנה להפקה בעקבות מודעה בלוח המודעות בבית ספרו, התקבל לתפקיד הראשי בסרט וגילם את דמותו של ג'מאל וואלאס, למרות שלא היה לו ניסיון קודם במשחק. ב-2005 גילם את קניון סטון, שחקן כדורסל בקבוצת תיכון בסרט "המאמן קרטר", בו שיחק לצד סמואל ל. ג'קסון ואשנטי. ב-2008 גילם את ארני דייוויס בסרט "האקספרס", המבוסס על חייו של שיאן גביע הייזמן ובוגר אוניברסיטת סירקיוז לשעבר. בספטמבר 2015 החל לשחק לצד ג'יימי אלכסנדר בסדרת הפשע "שטח מת" ברשת NBC. בספטמבר 2016 שב לשחק בעונה השנייה. בשנת 2021 לוהק לתפקיד במיני סדרת הטלוויזיה העיר הזאת שלנו. מוצאים את פורסטר (2000) - ג'מאל וואלאס מלך היתומים (2005) - טאי המאמן קרטר (2005) - קניון סטון רוקדים (2006) - רוק סטופ-לוס (2008) - אייזיק באטלר האקספרס: סיפורו של ארני דייוויס (2008) - ארני דייוויס (2010-2013) טרמיי - דלמונד למבראוקס עלייתו של האביר האפל (2012) - כריספוס אלן דון ג'ון (2013) - בובי הקרימינלים (2015) מדיה וקבצים בנושא רוב בראון בוויקישיתוף רוב בראון, ברשת החברתית אקס (טוויטר) רוב בראון, ברשת החברתית אינסטגרם רוב בראון, במסד הנתונים הקולנועיים IMDb (באנגלית) רוב בראון, באתר AllMovie (באנגלית) רוב בראון, באתר Rotten Tomatoes (באנגלית) רוב בראון, במסד הנתונים הקולנועיים KinoPoisk (ברוסית) רוב בראון, באתר MusicBrainz (באנגלית)
הנשקה

הנשקה הוא שם משפחה גרמני, צורת הקטנה של האן, ובקרב היהודים נובע מן השמות אלחנן ויוחנן. האם התכוונתם ל... אלפרד הנשקה – סופר ומחזאי גרמני דוד הנשקה – פרופסור לתלמוד, בעלה של יהודית הנשקה יהודית הנשקה – בלשנית ישראלית, אשתו של דוד הנשקה הנשקה (יקב) (אנ') – יקב משפחתי נודע, בדרום אוסטרליה, המייצר את היין 'Hill of Grace' משה חנינא אשל, שמות המשפחה בישראל, חיפה 1967 עמ' 17.
ג'ייקוב בראון

ג'ייקוב ג'נינגס בראון (בשם מלא באנגלית: Jacob Jennings Brown‏; 9 במאי 1775 – 24 בפברואר 1828) היה קצין צבא אמריקני, גיבור מלחמת 1812, אשר כיהן כגנרל המפקד של צבא ארצות הברית. בראון נולד בפנסילבניה וגדל כקויקר. בשנת 1790 סיים את לימודיו באוניברסיטת פנסילבניה. ב-1798 עקר לצפון מדינת ניו יורק, היה מחלוצי המתיישבים שם ופיתח את האזור להתיישבות נוספת. ב-1802 נישא לפמליה ויליאמס ונולדו להם תשעה ילדים. הוא נבחר לבית הנבחרים של המדינה ושימש גם כשופט במחוזו. בשנת 1807 קיבל דרגת סרן במיליציה של ניו יורק - כוח צבאי בלתי סדיר. אפשר שמינויו זה הושג באמצעות השפעה פוליטית. הוא התקדם בדרגה וב-1812 כבר היה למייג'ור גנרל במיליציה. הוא התנגד למלחמת 1812, אך משפרצה נטל חלק בארגון ההגנה בחבל מגוריו, שהיווה אז אזור ספר של ארצות הברית. ב-29 במאי 1813 הביס כוח בפיקודו את הבריטים בקרב נמל סאקט השני. בעקבות זאת קודם בראון לדרגת בריגדיר גנרל בצבא הסדיר. ב-1814 היה למפקד הכוחות באזור ניאגרה. בהמשך הוביל את כוחותיו לשורה של ניצחונות, ביניהם כיבוש פורט אירי, קרב צ'יפאווה, קרב נתיב ליין (שבו נפצע פעמיים) והמצור על פורט אירי. ניצחונות אלו היקנו לו מעמד של גיבור לאומי, וב-1814 הוענקה לו מדליית הזהב של הקונגרס. ב-1815 היה לקצין הבכיר בצבא ארצות הברית. ב-1818 היה לחבר כבוד באגודת הסינסינטי (Society of the Cincinnati). ב-1821 מינה נשיא ארצות הברית ג'יימס מונרו את בראון לתפקיד הגנרל המפקד של הצבא. אף על פי שסבל משבץ באותה שנה, מילא בראון את התפקיד כהלכה. הוא ארגן את מטה הצבא ושימש כיועץ לנשיא ולמזכירי המלחמה. כמו כן הקים שני בתי ספר צבאיים ללימודים גבוהים, שמהם צמחו ברבות הימים המכללות הצבאיות לפיקוד ומטה. בנוסף ייסד את שירות הגיוס הכללי (General Recruiting Service) לשם אספקת כוח אדם לצבא. ב-24 בפברואר 1828 נפטר בראון בעודו מכהן בתפקידו. נערכה לו הלווייה מפוארת בוושינגטון והוא נקבר בבית הקברות של הקונגרס. על שמו של בראון נקראו יישובים ומחוזות בשבע ממדינות ארצות הברית. בנו הרביעי של בראון, נתן ויליאם בראון, לחם במלחמת האזרחים האמריקנית והגיע לדרגת בריגדיר גנרל. מדיה וקבצים בנושא ג'ייקוב בראון בוויקישיתוף ביוגרפיה של בראון, באתר ההיסטוריה של צבא ארצות הברית ביוגרפיה של בראון מתוך אנציקלופדיה בריטניקה, באתר ויקיטקסט ג'ייקוב בראון, באתר "Find a Grave" (באנגלית) ג'ייקוב בראון, באתר אנציקלופדיה בריטניקה (באנגלית)